Un any després, a causa del pobre resultat de l'any anterior, Moldàvia no volia destinar una partida pressupostària per a la seva participació en el Festival de la Cançó d'Eurovisió 2007. Després de pressions per part del públic, es va decidir organitzar una ronda classificatòria i enviar Natalia Barbu i a la cançó "Fight" per representar el país a Hèlsinki. Durant la semifinal va obtenir el 10è lloc, suficient per participar en la final, i en la ronda següent va tornar a obtenir el 10è lloc amb 109 punts. Amb això asseguraven el seu lloc en la final de 2008. No obstant això, la UER va canviar les normes de classificació a la final i van passar d'una a dues semifinals, amb la qual cosa solament es classificarien directament el país amfitrió i el "Big Four". Així, el 20 de maig de 2008, Moldàvia va participar en la primera semifinal a Belgrad i va acabar en el lloc 12è de 19, per la qual cosa no es va classificar per a la final (es classificaven els 9 primers més el 10è, que era triat per un jurat. que en aquell cas va ser Polònia).